Күлбек Уста
Күлбек Уста (Атасынын аты, туулган, өлгөн жылдары белгисиз) Ал Ысык-Көлдүн Ак-Суу тарабынан чыккан. 

Күлбектин чоң аталарынан бери атактуу усталардан аталган. Күлбектин устачылыгын эл жогору баалаган. Анын бирин уста Жумаш Асанбаев (Ак-Суу району, Боз-Учук айылы) төмөнкүчө баяндайт. Ак-Сууда «кырк байталдын кылычы», - деген сөз бар. Кийин ошол кылыч ортосунан чорт сынат. Жасаткандар зергердин тукумунан кун доолашканда муну Күлбек уста жиксиз кепшерлейт. Анын кепшерди эмнеден жасаганы, курч болот аны кандай кабыл алганы, жиктерин алтынга кандайча буулантканы, данакер кантип кармаганы сыяктуу устакерчилигинин сырлары айтылбай, жазылбай калган. Күлбектен Көлбай уста туулат. Көлбайдын уулу Чекир да болжолсуз зергер чыгат. Анын уулу Карабекке да устакерчилик жугат. Алар түпкү аталарынан калган көмүркөйдү, көрүктү колдон колго өткөрүп келишет.

Колдонулган адабияттар
Акматалиев A. Кыргыздын уз-усталары: Антология/Башкы ред. А. Карыпкулов; сүрөтчүлөрү Д. Чочунбаева, Г. В. Половникова. — Б.: КЭнин Башкы редакциясы, 1997, — 240 б.
ISBN 5-89750-080-0
Инсандар